“Qo‘yliq” dehqon bozori va unga tutash ulgurji savdo maydoni boshqa manzilga ko‘chiriladi. Bu haqda Toshkent shahar hokimligi xabar berdi. Qayd etilishicha, poytaxtdagi yo‘l infratuzilmasini yaxshilash, kommunikatsiya tarmoqlarini takomillashtirish va tirbandliklarning oldini olish rejalashtirilmoqda. “Qo‘yliq” dehqon bozori va unga tutash bo‘lgan ulgurji savdo maydoni joylashgan manzilda yo‘l kengayishi va ko‘prik qurilishi ishlari rejalashtirilgan. Shu munosabat bilan “Qo‘yliq” dehqon bozori va unga tutash ulgurji savdo maydoni boshqa manzilga ko‘chiriladi”, deyiladi ma’lumotda. Shahar hokimligi xabariga ko‘ra, bu boradagi ishlar haqida qo‘shimcha ma’lumot beriladi.